钦定古今图书集成/明伦汇编/氏族典/第035卷 > 《廖用贤尚友录》 > 龚𬭼
## 钦定古今图书集成/明伦汇编/氏族典/第035卷 > 《廖用贤尚友录》 > 龚𬭼

按南昌郡乘𬭼，字子谏，南昌人。洪武乡举，授兵科给
事中，迁云南佥事。永乐间至京，条陈民瘼，所司诋为
过讦下锦衣卫狱。上宥之，改广西。宣德初，调广东，擢
四川按察使，引年归。𬭼性清约，历官垂四十年，田庐
不加于昔。闲居布袍芒𪨗，与野老无异，闾里化之。夫
人从宦邸，尝治一金珥，𬭼见之，骇曰：“安得此？”亟取而
投之江。